Notum sit om[n]ibus, quod ego Eiricus et uxor mea Duzia donamus Deo et sanctis apostolis ejus Petro et Paulo et loco Cluniaco, pro animabus nostris et in locum sepulture, aliquid ex rebus nostris in pago Matisconensi, in agro ..., in villa Domanico: hoc est vineam unam et curtilum insimul tenente; terminat a mane terra Sancti Andreæ, a medio die Vualterio et Sancti Vincentii, a sero via publica, a certio Sancti Vincentii. Donamus in tali tenore, ut quamdiu vixerimus teneamus, et qui primus obierit ex nobis, medietas ad Sanctum Petrum perveniat; post amborum obitum ad Sanctum Petrum perveniat totum: et in omnibus annis duos sextarios de vino persolvamus, et hec donatio firma sit omni tempore. Actum Petronna publice. S. Eirici et uxoris ejus Duzie, qui fieri et firmare rogaverunt. S. Constantini. S. Ingelbertus. S. Vuandalmarus. S. Alboeni. S. Vualterii. S. Mainfredi. S. Lanberti. S. Rainberti. Data mense marcio, regnante Rodberto anno V. Ebrardus scripsit.